Postpensjonistene i Buskerud, Treffet på Gol 20.10.2021

Solstad Kafe kl 1200

9 personer var påmeldt og 8 personer møtte oss på Solstad Kafe. Invitasjonen til møte ble sendt ut til alle medlemmene i Hallingdal som teller 12 personer, så oppmøte må vi kunne si at var meget bra! Det var tydelig at medlemmene satte pris på den korte reiseveien.

Fra styret deltok Jan Dypvik, Per Hodt, Ingrid Ohrhagen, Liv Berit Kristiansen og Aud Moss

Leder ønsket velkommen

Alle presenterte seg for hverandre, det var veldig interessant å høre om arbeidskarrieren til den enkelte. Ragnar Rokne hadde jobbet hele 53 år i Posten. Er det rekord i Buskerud?

Leder og nestleder (leder av turkomiteen) orienterte om aktiviteten i foreningen og diverse andre temaer:

* Utgivelse av PostBusken (9 utgivelser hittil i år)
* 6 medlemsmøter i Drammensområdet
* 2 til 3 turer i året:
* Julemøte på Lampeland 2021, kanskje tur til Flo og Fjære i juni 2022, og det blir selvfølgelig Ut i det blå tur også til neste år
* Oppgavene til Postpensjonistene sentralt, hvordan det er oppdelt
* Samarbeidsformene med Pensjonistforbundet i Buskerud
* Postkom / fagforbundet
* Økonomi, hvor kommer midlene fra: Bla tilskudd fra Posten, mye fra Bingo`n
* Digitalt landsmøte i 2021 der Per Hodt og Aud Moss deltok
* Hvordan ett trygdeoppgjør går for seg

Hvor går veien videre for denne type treff?

Hva vil medlemmene Hallingdal?

Postpensjonister i Hallingdal (både medlemmer og ikke medlemmer) har i dag noen sosiale treffpunkter.

Ragnar Rokne takker for at styret tok initiativ til dette treffet. Det var ett veldig positivt møte.

Aud Moss

Sekretær